Jorono tarmė
Jorono tarmė (ユンヌフトゥバ, junnu futuba) – amamių kalboms priklausanti tarmių grupė, kuria šnekama Kagošimos prefektūroje esančioje Jorondžimoje. Jorono tarmė yra viena labiausiai nykstančių kalbų Japonijoje. Išleisti du žodynai japonų kalba. Pirmąjį (Yorontō-go jiten) 1995 m. išleido Jamada Minoru, kilęs iš Čiabano gyvenvietės saloje, antrąjį (Yoron hōgen jiten) 2005 m. išleido Kiku Čijo ir Takanašis Tošidzo, aprašydami Rytinėje Mugijoje vartojamą patarmę.